section_heading: Radnja
paragraph_text: Barney je odlučio kako će odviknuti Teda od navike da stalno ide u bar MacLaren's te kaže Tedu kako želi učiniti nešto legendarno. Odvuče ga u taksi te mu kaže kako treba pokupiti nekoga u zračnoj luci John F. Kennedy, no Ted nije shvatio kako Barney zapravo ide tražiti cure. Barney kaže Tedu kako moraju glumiti međunarodne poslodavce koji su se vratili iz Japana te Barney zatim odluči kako bi bilo dobro da odu u Philadelphiu jer dvije cure idu tamo. Barney nazove Marshalla te mu kaže da dođe u Philadelphiu u svom Fieru jer će biti legendarno. Ted i Barney zatim saznaju kako spomenute cure imaju dečke koji igraju obranu za momčad Philadelphia Eaglesa. Ted i Barney uspješno slete u Philadelphiu, no u tamošnjoj zračnoj luci ih uhiti policija jer su zaboravili pokupiti stvari u zračnoj luci u New Yorku i jer su u zadnji trenutak kupili karte, i to s gotovinom. Zadrže se u pritvoru, no policija ih pusti nakon što su otkrili da se u Barneyjevoj putnoj torbi nalaze samo kondomi i PowerBar.